ઈજા થાય ત્યારે :- ઉઝરડા, છોલાવું, કાપો પડવો. વગેરે નાની નાની રોજીંદી બાબતો છે. સામાન્ય ઈજા માટે જે તે ભાગને એન્ટીસેપ્ટીકથી સાફ કરવો, ગોઝપીસ મુકી, કોટન (રૂ) મુકીને પછી પટ્ટી લગાવી દેવી. ધારવાળી વસ્તુથી કાપો પડ્યો હોય છોલાયું હોય તો બેન્ડ-એઈડ લગાડવી. આ બેન્ડ-એઈડમાં દવા લાગેલી જ હોવાથી એન્ટીબાયોટીક ક્રીમની જરૂર નથી. જો ઘા વધુ ઉંડો હોય તો ટાંકા લેવા માટે નિષ્ણાંતને મળતા પહેલા પ્રેશર બેન્ડેજ બાંધી દેવો. જેથી લોહી ઓછું વહે. વાગેલ ચીજ લોખંડની હોય તે ગમે તે હોય ધનુર વિરોધી (ટીટી) ઈન્જેક્શન તબીબી સલાહ મુજબ જરૂર લેવું.